L'Ajuntament de Sagunt rep l'alumnat i professorat del programa Erasmus+ de l'IES Clot del Moro
14 de febrer 2022

![](/media/mjdh3iso/c-recepción-erasmus.jpg?width=850&height=566.9886363636364)

Este matí l'alcalde de Sagunt, Darío Moreno, i el regidor d'Educació, José Manuel Tarazona, han donat la benvinguda i han rebut els participants en el programa Erasmus + de l'IES Clot del Moro. Les i els estudiants així com el professorat, que també ha assistit a la recepció, provenen de països com França, Islàndia, Itàlia i Romania.

Al llarg d'esta setmana, del 14 al 18 de febrer, l'alumnat participarà en les activitats d'aprenentatge, ensenyament i formació dins del projecte Erasmus _\+ Biodiversitat, passat, present i futur_. Este és l'últim projecte en el qual s'han treballat qüestions com els parcs naturals de cada país i la seua protecció, la necessitat d'un turisme sostenible, espècies animals i vegetals protegides, i la importància de preservar la biodiversitat, entre d’altres.

![](/media/fewpkp1r/c-dario.jpg?width=327&height=218&mode=max)L'alcalde de Sagunt, Darío Moreno, els ha donat la benvinguda i ha explicat que Sagunt és una ciutat que, «**per la seua història, ha viscut sempre amb moltes altres cultures europees. De fet, som el que som per eixe llegat, un passat comú que compartim amb altres països, i estem molt orgullosos d'això**». Quant al projecte de biodiversitat en el qual estan treballant, ha assenyalat que «**la Unió Europea entén que tots ens hem de preocupar pel medi ambient, i per a poder fer-ho necessitem treballar amb les noves generacions perquè entenguen la importància de cuidar del nostre planeta**».

![](/media/ppbmedf2/c-tarazona.jpg?width=318&height=212&mode=max)D'altra banda, el regidor d'Educació, José Manuel Tarazona, també els ha donat la benvinguda i ha indicat que «**Sagunt és una ciutat amigable que rep diferents cultures europees**». A més, ha explicat les diferents característiques que té la «**rica biodiversitat**» de Sagunt i els ha animat a descobrir-la.

El programa Erasmus+ tracta d'impulsar les perspectives laborals i el desenvolupament personal, a més d'ajudar els sistemes d'educació, formació i joventut a proporcionar un ensenyament i un aprenentatge que doten les persones de les capacitats necessàries per al mercat laboral i la societat actual i futura.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-l-alumnat-i-professorat-del-programa-erasmus-de-l-ies-clot-del-moro/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-l-alumnat-i-professorat-del-programa-erasmus-de-l-ies-clot-del-moro/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-l-alumnat-i-professorat-del-programa-erasmus-de-l-ies-clot-del-moro/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-l-alumnat-i-professorat-del-programa-erasmus-de-l-ies-clot-del-moro/)